# Aorttaläppäleikkaus

### Wikipedia

Aorttaläppäleikkaus on kirurginen toimenpide, joka kohdistuu sydämen aorttaläppään.

### [muokkaa] Kaavakuva

1. Oikea eteinen
2. Vasen eteinen
3. Yläonttolaskimo
4. Aortta
5. Keuhkovaltimo
6. Keuhkolaskimo
7. Hiippa (Mitraali)läppä
8. Aorttaläppä
9. Vasen kammio
10. Oikea kammio
11. Alaonttolaskimo
12. Kolmipurje (Trikuspidaali)läppä
13. Keuhkovaltimon läppä

Aorttaläppä sijaitsee sydämen vasemman kammion ulosvirtauskanavan suulla ja sen tehtävä on aueta sydämen supistuessa jotta veri pääsee virtaamaan aorttaan ja sulkeutua sydämen supistusvaiheen jälkeen, jotta veri ei virtaa taaksepäin takaisin vasempaan kammioon. Aorttaläppä on normaalisti kolmipurjeinen, mutta 1-2 %:lla ihmisistä kaksipurjeinen.

Aorttaläppä voi ahtautua, vuotaa tai tehdä molempia. Yleisin kirurgista hoitoa vaativa aorttaläppävika on ikään liittyvä aorttaläpän kalkkeutuminen ja sen aiheuttama ahtauma eli stenoosi. Toiseksi yleisin leikkaushoitoa vaativa sairaus on kaksipurjeiseen aorttaläppään kehittyvä ahtauma, vuoto tai molemmat.

Yleensä aorttaläpän vikoja ei operoida, jos potilas on oireeton. Syy tähän on se, että leikkauskuolleisuus on suurempi kuin oireettoman potilaan kuolleisuus.

Oireiden ilmaantuessa kirurginen hoito on tarpeellinen. Sairasta aorttaläppää ei yleensä pystytä leikkauksella korjaamaan toimivaksi, vaan läppä yleensä vaihdetaan.

Läpän vaihto tapahtuu yleensä avosydänleikkauksessa. Avosydänleikkauksesssa potilaan rintalasta halkaistaan nukutuksen aikana. Rintalasta levitetään auki. Sen jälkeen potilas liitetään sydän-keuhkokoneeseen ja sydän pysäytetetään.

Vioittuneen läpän tilalle voidaan asentaa keinoläppä tai eläinmateriaalista valmistettu bioläppä. Keinoläpän etu on sen hyvä kestävyys, haittapuoli on sen vaatima pysyvä varfariini-verenohennuslääkitys. Bioläppä vaatii ohennuslääkitystä ainoastaan jonkin aikaa leikkauksen jälkeen, mutta bioläpän kestävyys on huonompi.

Aorttaläppäleikkaukseen liittyy muutaman prosentin leikkauskuolleisuus.[1]

Kehitteillä on tekniikoita joissa uusi läppä voitaisiin laittaa paikoilleen ilman avosydänleikkausta.[2]

## [muokkaa] Lähteet

Artikkeli perustuu pääosin lähteeseen The Society of Thoracic Surgeons: Aortic valve replacement

Muita lähteitä:

1. ^ Duodecim 2000;116(22):2461-3 Toimitus "Leikkaus usein vaarallisempi kuin tauti oireettomalle aorttastenoosipotilaalle"
2. ^ Duodecim 2003;119(5):378 Toimitus "Aorttatekoläppä paikoilleen sydänkatetrilla"

Haettu osoitteesta http://fi.wikipedia.org../../../a/o/r/Aorttal%C3%A4pp%C3%A4leikkaus.html

Luokka: Kirurgia

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English